CELEX: 32007R0226
Language: sk
Date: 2007-03-01 00:00:00
Title: Nariadenie Komisie (ES) č. 226/2007 z  1. marca 2007 o povolení Saccharomyces cerevisiae CNCM I-1077 (Levucell SC20 a Levucell SC10 ME) ako kŕmnej doplnkovej látky (Text s významom pre EHP )

2.3.2007   
            
            
               SK
            
            
               Úradný vestník Európskej únie
            
            
               L 64/26
            
         
      NARIADENIE KOMISIE (ES) č. 226/2007
   z 1. marca 2007
   o povolení Saccharomyces cerevisiae CNCM I-1077 (Levucell SC20 a Levucell SC10 ME) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady vyžadované podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka nového použitia prípravku Saccharomyces cerevisiae CNCM I-1077 (Levucell SC20, Levucell SC10 ME) ako kŕmnej doplnkovej látky pre kozy a ovce určené na produkciu mlieka, ktoré sa majú zatriediť do kategórie doplnkových látok „zootechnické doplnkové látky“.
            
         
               (4)
            
            
               Použitie Saccharomyces cerevisiae CNCM I-1077 bolo podľa nariadenia Komisie (ES) č. 1200/2005 (2) povolené bez časového obmedzenia v prípade dojníc a hovädzieho dobytka určeného na výkrm.
            
         
               (5)
            
            
               Predložili sa nové údaje na podporu žiadosti o povolenie pre kozy a ovce určené na produkciu mlieka. Európsky úrad pre bezpečnosť potravín (ďalej len „úrad“) dospel vo svojom stanovisku z 15. júna 2006 k záveru, že Saccharomyces cerevisiae CNCM I-1077 (Levucell SC20, Levucell SC10 ME) nemá nepriaznivé účinky na zdravie zvierat, zdravie ľudí ani na životné prostredie. Zároveň dospel k záveru, že Saccharomyces cerevisiae CNCM I-1077 (Levucell SC20, Levucell SC10 ME) nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa uvedeného stanoviska použitie prípravku nemá nepriaznivé účinky na tieto dodatočné kategórie zvierat. Podľa úradu osobitné požiadavky na monitorovanie po uvedení prípravku na trh nie sú potrebné. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive predložená referenčným laboratóriom Spoločenstva zriadeným nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky na povolenie uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej flóry“, sa za podmienok ustanovených v prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 195, 27.7.2005, s. 6. Nariadenie naposledy zmenené a doplnené nariadením (ES) č. 1445/2006 (Ú. v. EÚ L 271, 30.9.2006, s. 22).
   
      PRÍLOHA
      
                  Identifikačné číslo doplnkovej látky
               
               
                  Meno držiteľa povolenia
               
               
                  Doplnková látka
                  (Obchodný názov)
               
               
                  Zloženie, chemický vzorec, opis, analytická metóda
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg kompletného krmiva s vlhkosťou 12 %
               
            
                  Kategória zootechnických doplnkových látok. Funkčná skupina: stabilizátory črevnej flóry
               
            
                  4b1711
               
               
                  LALLEMAND SAS
               
               
                  
                     Saccharomyces cerevisiae
                  
                  CNCM I-1077
                  (Levucell SC20, Levucell SC10 ME)
               
               
                  
                               
                           
                           
                              
                                 Zloženie doplnkovej látky:
                              
                              
                                           
                                       
                                       
                                          Pevná forma:
                                          Prípravok Saccharomyces cerevisiae CNCM I-1077 z vitálnych sušených buniek s garantovanou minimálnou koncentráciou 2 × 1010 CFU/g.
                                       
                                    
                                           
                                       
                                       
                                          Potiahnutá forma:
                                          Prípravok Saccharomyces cerevisiae CNCM I-1077 z vitálnych sušených buniek s garantovanou minimálnou koncentráciou 1 × 1010 CFU/g.
                                       
                                    
                        
                               
                           
                           
                              
                                 Charakteristika účinnej látky:
                              
                              
                                 Saccharomyces cerevisiae CNCM I-1077: 80 % vitálnych sušených buniek a 14 % devitalizovaných buniek.
                           
                        
                               
                           
                           
                              
                                 Analytická metóda
                                  (1)
                              
                              Kultivačná metóda a metóda molekulárnej identifikácie (PCR).
                           
                        
               
                  Kozy určené na produkciu mlieka
               
               
                  —
               
               
                  5 × 108
                  
               
               
                  3 × 109
                  
               
               
                  
                              1.
                           
                           
                              V návode na použitie doplnkovej látky a premixov je potrebné uviesť teplotu pri skladovaní, dobu použiteľnosti a stabilitu pri granulovaní.
                           
                        
                              2.
                           
                           
                              V doplnkových potravinách sa nesmie prekročiť teplota 50 °C pri Levucell SC20 a 80 °C pri Levucell SC10ME.
                           
                        
                              3.
                           
                           
                              Potiahnutá forma, len na použitie pri granulovaní krmiva.
                           
                        
                              4.
                           
                           
                              Odporúčaná dávka pre kozy a ovce určené na produkciu mlieka: 4 × 109 CFU/kus/deň.
                           
                        
                              5.
                           
                           
                              Ak sa s produktom manipuluje alebo ak sa produkt zmieša v uzavretom prostredí, odporúča sa pri miešaní použiť bezpečnostné okuliare a masky, ak nie sú miešacie zariadenia vybavené odsávacími systémami.
                           
                        
               
                  22. marca 2017
               
            
                  Ovce určené na produkciu mlieka
               
               
                   
               
               
                  1,2 × 109
                  
               
               
                  1,2 × 109
                  
               
            
         (1)  Podrobnosti o analytických metódach sú dostupné na tejto adrese referenčného laboratória Spoločenstva: www.irmm.jrc.be/html/crlfaa/